section_heading: Sadržaj
paragraph_text: Djelo započinje napomenom kako se radi o istinitoj pripovijesti o životu Ante Gotovine. Opisano je kako se glavni lik sa šesnaest godina otputio u bijeli svijet, najprije kao mornar, a onda i kao pripadnik glasovite i kontroverzne Legije stranaca. Kako je s nepunih osamnaest godina bio borac najelitnijih postrojbi Legije, sudjelovao u mnogim bitkama širom Afrike, da bi nakraju postao i komandos i instruktor komandosa u Guatemali, Paragvaju... Kako se družio s ljudima poput glazbenika Gainsbourga, modnog kreatora Gaultiera, ili afričkog diktatora i cara Bokasse. I kako je imao svoje ljubavi u Parizu, Bogoti... Kako se nakon dvadeset godina, polovicom 1991., vratio se u domovinu, jer nije mogao otrpjeti da kao profesionalni vojnik ostane po strani, kad je njegov narod počeo krvariti. Pustolov je postao borac za slobodu, sudjelovao je u mnogim bitkama prsa o prsa, od novogradiškog i novskog bojišta (gdje je i ranjen) do Livna i Maslenice. Uzdižući se postupno od pukovnika preko brigadira do generala Hrvatske vojske i zapovjednika najvećih i najveličanstvenijih bitaka Domovinskog rata - Zima '94, Skok 1, Skok 2, Ljeto '95, Oluja, Maestral, Južni potez. Gotovina je oslobodio 10.000 kvadratnih kilometara hrvatske zemlje!